“Ek het ’n slegte geskiedenis as dit kom by harsingskudding en sal ekstra voorsorg tref om ordentlik te herstel,” het Drummond laat weet.
Die 32-jarige Drummond het langs sy doelwagter binne die doelhok gestaan met ’n strafhoek, toe hy ná ’n trekhou met die bal teen die kop getref is. Dit was gedurende ’n oefenwedstryd vir sy Den Haagse klub, Klein Zwitserland, teen Bloemendaal.
Dit was nie die eerste keer dat hy harsingskudding opgedoen het nadat ’n hokkiebal hom getref het nie.
Hy het ook al harsingskudding gekry ná ’n hou met ’n hokkiestok, terwyl hy ook harsingskudding opgedoen het toe hy in Amsterdam op ’n yspad gegly het met ’n bromponie.
“Ek het ’n opening in my hokkieprogram gehad en was gelukkig om ’n oefening te kon bywoon en toe ’n wedstryd oor die naweek vir hulle te speel. Ek is op 49 uitgehardloop, maar het dit baie geniet.
Ek hoop regtig ek kan meer wedstryde vir HBS speel, maar hokkie en die Olimpiese Spele is op hierdie oomblik my prioriteit.
Die afrigter van die Suid-Afrikaanse manshokkiespan, Garreth Ewing, sê hulle gaan in dié stadium nie vanjaar enige nasionale oefenkampe hou nie. Hulle is besig om hul begroting en program vir volgende jaar vas te maak.